Serge Wilmes
De Serge Wilmes, gebuer de 6. Mee 1982 an der Stad Lëtzebuerg, ass e lëtzebuergeschen CSV-Politiker.

Hien huet zu Lëtzebuerg an zu Nanzeg Geschicht studéiert a mat engem Master ofgeschloss. Seng Diplomaarbecht, déi 2006 ënner der Leedung vum Historiker Michel Pauly op der Uni.lu realiséiert gouf, hat den Titel Die katholische Kirche Luxemburgs und die Abtreibungsdebatte in den 1970er Jahren. 

Vun 2007 bis 2008 huet hien an de Staatsarchive geschafft. Vun 2008 bis 2014 war hie President vun der CSJ.

Den 11. Oktober 2011 gouf hien als Deputéierten an der Chamber vereedegt, wou en op d'Plaz vum verstuerwene Lucien Thiel nogeréckelt ass. Bei de Chamberwale vum 20. Oktober 2013 an deene vum 14. Oktober 2018 gouf hien erëmgewielt.

Bei de Gemengerotswalen 2017 gouf hien an de Gemengerot vun der Stad Lëtzebuerg gewielt, wou e Schäffe gouf. Bei deene vum 11. Juni 2023 gouf hien duer erëgewielt an och nees Schäffen.

Literatur 

 Josée Hansen, [Serge Wilmes] - Le Xavier Bettel de la droite; in: d'Lëtzebuerger Land, Ausgab vum 4. November 2016 (online disponibel).

Um Spaweck 

Gebuer 1982
Lëtzebuergesch Lokalpolitiker
Lëtzebuergesch Historiker
Lëtzebuergesch Deputéiert